ไฟแนนซ์ทูเดย์
สนช.ผ่านวาระแรกของร่าง พ.ร.บ.ภาษีที่ดินและสิ่งปลูกสร้างเรียบร้อยแล้ว ตามขั้นตอนทางกฎหมายจะต้องตั้งกรรมาธิการ
1 เม.ย. 2560

...สนช.ผ่านวาระแรกของร่าง พ.ร.บ.ภาษีที่ดินและสิ่งปลูกสร้างเรียบร้อยแล้ว ตามขั้นตอนทางกฎหมายจะต้องตั้งกรรมาธิการแปรญัตติใน 60 วัน หลังจากนั้นจะเสนอกลับเข้าไปให้ สนช.พิจารณาในวาระที่ 2 และ 3 อีกครั้งกฏหมายนี้เป็นกฎหมายสำคัญที่ อภิศักดิ์ ตันติวรวงศ์ รมว.คลัง ลุ้นมาก ต้องคอยติดตามว่าประเด็นที่มีการคาใจในกฎหมายต่างๆ นานา จะไปถูกแก้ไขตัดทอนอะไรให้แตกต่างจากร่างเดิม...ผลกระทบของกฎหมายนี้ต่อธนาคารพาณิชย์ให้เตรียมตัวไว้ได้กับการเสียภาษีสินทรัพย์รอการขาย หรือเอ็นพีเอ ที่แบงก์ยึดจากลูกค้ามาขายทอดตลาดในอัตรา 0.05% เป็นเวลา 5 ปี หรือจนกว่าจะขายทรัพย์ออกไปได้ นี่ถือเป็นต้นทุนทางหนึ่งของธนาคาร...เอสเอ็มอีแบงก์จัดสัมมนา “จับร้อยได้ล้าน สร้างโอกาสด้วยธุรกิจออนไลน์” ในวันพุธที่ 5 เม.ย.นี้ เวลา 13.00-16.30 น. สำนักงานใหญ่เอสเอ็มอีแบงก์ ถนนพหลโยธิน สนใจร่วมสัมมนาโทรถามรายละเอียดที่แบงก์ได้เลย